CELEX: 32014D0396
Language: da
Date: 2014-06-24 00:00:00
Title: 2014/396/EU: Kommissionens gennemførelsesafgørelse af 24. juni 2014 om tilladelse til markedsføring af UV-behandlet bagegær ( Saccharomyces cerevisiae ) som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (meddelt under nummer C(2014) 4114)

26.6.2014   
            
            
               DA
            
            
               Den Europæiske Unions Tidende
            
            
               L 186/108
            
         KOMMISSIONENS GENNEMFØRELSESAFGØRELSE
   af 24. juni 2014
   om tilladelse til markedsføring af UV-behandlet bagegær (Saccharomyces cerevisiae) som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97
   
      
         (meddelt under nummer C(2014) 4114)
      
   
   (Kun den franske udgave er autentisk)
   
      (2014/396/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (1), særlig artikel 7, og
   ud fra følgende betragtninger:
   
               (1)
            
            
               Lallemand SAS indgav den 4. maj 2012 en ansøgning til de kompetente myndigheder i Det Forenede Kongerige om tilladelse til at markedsføre UV-behandlet bagegær (Saccharomyces cerevisiae) som en ny levnedsmiddelingrediens. UV-behandlet bagegær er beregnet til at blive anvendt til fremstilling af brød, boller/rundstykker og finere bagværk, der er gærhævet, og i kosttilskud.
            
         
               (2)
            
            
               Det Forenede Kongeriges kompetente fødevarevurderingsorgan afgav den 31. august 2012 den første vurderingsrapport. I rapporten konkluderedes det, at UV-behandlet bagegær opfylder kriterierne for nye levnedsmidler i artikel 3, stk. 1, i forordning (EF) nr. 258/97.
            
         
               (3)
            
            
               Den 11. september 2012 fremsendte Kommissionen den første vurderingsrapport til de øvrige medlemsstater.
            
         
               (4)
            
            
               Inden for det tidsrum på 60 dage, der er fastsat i artikel 6, stk. 4, første afsnit, i forordning (EF) nr. 258/97, blev der fremsat begrundede indsigelser.
            
         
               (5)
            
            
               Den 14. april 2013 anmodede Kommissionen Den Europæiske Fødevaresikkerhedsautoritet (EFSA) om at foretage en yderligere vurdering af UV-behandlet bagegær som en ny levnedsmiddelingrediens i henhold til forordning (EF) nr. 258/97.
            
         
               (6)
            
            
               Den 12. december 2013 konkluderede EFSA i sin videnskabelige udtalelse (2) om sikkerheden ved vitamin D-beriget UV-behandlet bagegær, at UV-behandlet bagegær med et forhøjet indhold af vitamin D2 er sikkert under de påtænkte anvendelsesbetingelser.
            
         
               (7)
            
            
               Udtalelsen er således tilstrækkeligt grundlag for at fastslå, at UV-behandlet bagegær som en ny levnedsmiddelingrediens opfylder kriterierne i artikel 3, stk. 1, i forordning (EF) nr. 258/97.
            
         
               (8)
            
            
               Ved Europa-Parlamentets og Rådets direktiv 2002/46/EF (3) og Europa-Parlamentets og Rådets forordning (EF) nr. 1925/2006 (4) er der fastsat særlige bestemmelser for anvendelse af vitaminer og mineraler, når de tilsættes til fødevarer og kosttilskud. Anvendelsen af UV-behandlet bagegær bør tillades, uden at nævnte særlige bestemmelser derved tilsidesættes.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   UV-behandlet bagegær, jf. bilag I, kan markedsføres i Unionen som en ny levnedsmiddelingrediens til de i bilag II angivne anvendelsesformål og under overholdelse af de i samme bilag fastsatte maksimalgrænseværdier, uden at direktiv 2002/46/EF og forordning (EF) nr. 1925/2006 tilsidesættes.
   Artikel 2
   UV-behandlet bagegær, som godkendes ved denne afgørelse, betegnes »vitamin D-gær« eller »vitamin D2-gær« på mærkningen af de fødevarer, der indeholder det.
   Artikel 3
   Denne afgørelse er rettet til Lallemand SAS, 19 Rue des Briquetiers BP59, 31702 Blagnac Cedex, Frankrig.
   
      Udfærdiget i Bruxelles, den 24. juni 2014.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EFT L 43 af 14.2.1997, s. 1
   
   
      (2)  EFSA Journal 2014;12(1):3520.
   
      (3)  Europa-Parlamentets og Rådets direktiv 2002/46/EF af 10. juni 2002 om indbyrdes tilnærmelse af medlemsstaternes lovgivninger om kosttilskud (EFT L 183 af 12.7.2002, s. 51).
   
      (4)  Europa-Parlamentets og Rådets forordning (EF) nr. 1925/2006 af 20. december 2006 om tilsætning af vitaminer og mineraler samt visse andre stoffer til fødevarer (EUT L 404 af 30.12.2006, s. 26).
   
      BILAG I
      SPECIFIKATION AF UV-BEHANDLET BAGEGÆR
      
         
            Definition
         : Bagegær (Saccharomyces cerevisiae) behandles med ultraviolet lys for at fremkalde en omdannelse af ergosterol til vitamin D2 (ergocalciferol). Vitamin D2-indholdet i gærkoncentratet varierer mellem 1 800 000 og 3 500 000 IE vitamin D/100 g (450-875 μg/g).
      
         
            Beskrivelse
         : Gyldenbrunt, fritflydende granulat
      
         
            Vitamin D2
            
         : 
      
                  Kemisk navn
               
               
                  5Z,7E,22E)-3S-9,10-secoergosta-5,7,10(19),22-tetraen-3-ol
               
            
                  Synonym
               
               
                  Ergocalciferol
               
            
                  CAS-nr.
               
               
                  50-14-6
               
            
                  Molekylvægt
               
               
                  396,65 g/mol
               
            
         
            Mikrobiologiske kriterier for gærkoncentratet
         : 
      
                  Colibakterier
               
               
                  Ikke over 1 000 pr. g
               
            
                  
                     Escherichia coli
                  
               
               
                  Ikke over 10 pr. g
               
            
                  
                     Salmonella spp.
               
               
                  Ingen i 25 g
               
            
   
      BILAG II
      TILLADTE ANVENDELSESFORMÅL FOR UV-BEHANDLET BAGEGÆR
      
                  Fødevarekategori
               
               
                  Grænseværdi for anvendelse
               
            
                  Gærhævede brød og boller/rundstykker
               
               
                  5 μg vitamin D2 pr. 100 g færdigt produkt
               
            
                  Gærhævet finere bagværk
               
               
                  5 μg vitamin D2 pr. 100 g færdigt produkt
               
            
                  Kosttilskud
               
               
                  5 μg vitamin D2 pr. dag